Document ID: /roh_data/filtered/fineweb-2-filterrobots_roh.jsonl.gz/31061

A Malta èn demonstrants penetrads en la sedia dal primminister Joseph Muscat. Els hajan pretendì da Muscat da sa retrair immediat, annunzia l'agentura da novitads tudestga dpa. Quai en connex cun las investigaziuns davart l'assassinat da la schurnalista Daphne Caruana Galizia.
Muscat n'è betg involvì direct en il cas, percunter duai ses anteriur schef da stab Keith Schembri avair da far cun l'assassinat. Quel refusa dentant tuttas reproschas.
Cas Galizia
La schurnalista Galizia era vegnida mazzada l'october 2017 entras ina bumba en in auto. Ella aveva tranter auter lavurà vid in rapport davart corrupziun e chattà cumprovas per firmas d'offshore. Er la regenza da la Malta duai esser stada involvida en il mazzament.
RTR novitads 11:00